Hierdie diens is bedoel vir 'n buitelander wat in Suid-Afrika wil aftree. Daar is geen voorgeskrewe ouderdomsperk nie. Aansoeke kan by enige kantoor van Binnelandse Sake ingedien word, of by 'n Suid-Afrikaanse ambassade of missie as jy in die buiteland aansoek doen.
Jy moet aan die Departement van Binnelandse Sake bewys lewer dat jy reg het op 'n pensioen, 'n onherroeplike uittredingsannuïteit of 'n aftreerekening waaruit jy die voorgeskrewe opbrengs van ten minste R20 000 per maand verkry.
Andersins moet jy aan die Departement van Binnelandse Sake bewys dat jy 'n kombinasie van bates het wat 'n maandelikse inkomste van R20 000 oplewer.
Daar is geen voorgeskrewe tydsraamwerk vir hierdie diens nie.